CELEX: 32020R0111
Language: sk
Date: 2020-01-13 00:00:00
Title: Vykonávacie Nariadenie Komisie (EÚ) 2020/111 z 13. januára 2020, ktorým sa mení vykonávacie nariadenie (EÚ) 2015/1998, pokiaľ ide o schvaľovanie zariadení bezpečnostnej ochrany civilného letectva, ako aj o tretie krajiny uznané za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva

27.1.2020   
               
               
                  SK
               
               
                  Úradný vestník Európskej únie
               
               
                  L 21/1
               
            
         VYKONÁVACIE NARIADENIE KOMISIE (EÚ) 2020/111
         z 13. januára 2020,
         ktorým sa mení vykonávacie nariadenie (EÚ) 2015/1998, pokiaľ ide o schvaľovanie zariadení bezpečnostnej ochrany civilného letectva, ako aj o tretie krajiny uznané za krajiny uplatňujúce normy bezpečnostnej ochrany rovnocenné so spoločnými základnými normami bezpečnostnej ochrany civilného letectva
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 300/2008 z 11. marca 2008 o spoločných pravidlách v oblasti bezpečnostnej ochrany civilného letectva a o zrušení nariadenia (ES) č. 2320/2002 (1), a najmä na jeho článok 4 ods. 3,
         keďže:
         
                     (1)
                  
                  
                     Nariadením Komisie (ES) č. 272/2009 (2) sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu (ES) č. 300/2008.
                  
               
                     (2)
                  
                  
                     Komisia sa v nariadení (ES) č. 272/2009 poveruje uznávaním rovnocennosti noriem bezpečnostnej ochrany tretích krajín v súlade s kritériami stanovenými v časti E prílohy k uvedenému nariadeniu.
                  
               
                     (3)
                  
                  
                     V prílohe k vykonávaciemu nariadeniu Komisie (EÚ) 2015/1998 (3) sa uvádza zoznam tretích krajín uznaných za krajiny uplatňujúce normy bezpečnostnej ochrany rovnocenné so spoločnými základnými normami.
                  
               
                     (4)
                  
                  
                     Komisia overila, že Srbská republika, pokiaľ ide o letisko Nikolu Tesly v Belehrade, vyhovuje kritériám stanoveným v časti E prílohy k nariadeniu (ES) č. 272/2009.
                  
               
                     (5)
                  
                  
                     Komisia overila, že Izraelský štát, pokiaľ ide o medzinárodné letisko Bena Guriona, vyhovuje kritériám stanoveným v časti E prílohy k nariadeniu (ES) č. 272/2009, ktoré sa týkajú bezpečnostnej ochrany lietadla a detekčnej kontroly cestujúcich a príručnej batožiny.
                  
               
                     (6)
                  
                  
                     Medzi podrobné opatrenia na vykonávanie spoločných základných noriem uvedených v nariadení (ES) č. 300/2008 patria postupy schvaľovania a používania zariadení bezpečnostnej ochrany civilného letectva.
                  
               
                     (7)
                  
                  
                     Opatrenia prijaté na zabezpečenie toho, aby zariadenia bezpečnostnej ochrany civilného letectva spĺňali požadované výkonnostné normy, by sa mali harmonizovať s cieľom zabezpečiť čo najlepšie vykonávanie spoločných základných noriem bezpečnostnej ochrany letectva.
                  
               
                     (8)
                  
                  
                     Komisia uznáva spoločný hodnotiaci proces Európskej konferencie civilného letectva ako povinný predpoklad schválenia zariadení bezpečnostnej ochrany civilného letectva. Pre zariadenia bezpečnostnej ochrany, ktoré týmto procesom prešli, by preto mal byť prínosom systém schvaľovania EÚ pozostávajúci z vizuálneho označenia známkou a jeho zadania do konsolidovanej databázy Únie umožňujúcej okamžité zavedenie zariadení bezpečnostnej ochrany civilného letectva v celej Únii.
                  
               
                     (9)
                  
                  
                     Keďže konečné schválenie zariadení civilného letectva sa udelí prijatím právneho aktu, inštalácia a používanie takýchto zariadení bezpečnostnej ochrany by sa až do konečného schválenia mali v súlade so zákonom predbežne povoliť.
                  
               
                     (10)
                  
                  
                     Vykonávacie nariadenie (EÚ) 2015/1998 by sa preto malo zodpovedajúcim spôsobom zmeniť.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom výboru zriadeného podľa článku 19 nariadenia (ES) č. 300/2008,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2015/1998 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie. Odsek 1 písm. b) a odsek 2 písm. b) prílohy k tomuto nariadeniu sa však uplatňujú od 1. apríla 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. januára 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 97, 9.4.2008, s. 72.
         
            (2)  Nariadenie Komisie (ES) č. 272/2009 z 2. apríla 2009, ktorým sa dopĺňajú spoločné základné normy bezpečnostnej ochrany civilného letectva stanovené v prílohe k nariadeniu Európskeho parlamentu a Rady (ES) č. 300/2008 (Ú. v. EÚ L 91, 3.4.2009, s. 7).
         
            (3)  Vykonávacie nariadenie Komisie (EÚ) 2015/1998 z 5. novembra 2015, ktorým sa stanovujú podrobné opatrenia na vykonávanie spoločných základných noriem bezpečnostnej ochrany letectva (Ú. v. EÚ L 299, 14.11.2015, s. 1).
      
      
         
            PRÍLOHA
            Príloha k vykonávaciemu nariadeniu (EÚ) 2015/1998 sa mení takto:
            
                        1.
                     
                     
                        Zoznam v dodatku 3-B kapitoly 3 sa mení takto:
                        
                                    a)
                                 
                                 
                                    Za zápis týkajúci sa Čiernej Hory sa vkladá tento zápis:
                                    „Srbská republika, pokiaľ ide o letisko Nikolu Tesly v Belehrade“;
                                 
                              
                                    b)
                                 
                                 
                                    Za zápis týkajúci sa Singapuru sa vkladá tento zápis:
                                    „Izraelský štát, pokiaľ ide o medzinárodné letisko Bena Guriona“.
                                 
                              
                  
                        2.
                     
                     
                        Zoznam v dodatku 4-B kapitoly 4 sa mení takto:
                        
                                    a)
                                 
                                 
                                    Za zápis týkajúci sa Čiernej Hory sa vkladá tento zápis:
                                    „Srbská republika, pokiaľ ide o letisko Nikolu Tesly v Belehrade“;
                                 
                              
                                    b)
                                 
                                 
                                    Za zápis týkajúci sa Singapuru sa vkladá tento zápis:
                                    „Izraelský štát, pokiaľ ide o medzinárodné letisko Bena Guriona“.
                                 
                              
                  
                        3.
                     
                     
                        V zozname v dodatku 5-A kapitoly 5 sa za zápis týkajúci sa Čiernej Hory vkladá tento zápis:
                        „Srbská republika, pokiaľ ide o letisko Nikolu Tesly v Belehrade“;
                     
                  
                        4.
                     
                     
                        V zozname v dodatku 6-F kapitoly 6 sa za zápis týkajúci sa Čiernej Hory vkladá tento zápis:
                        „Srbská republika“.
                     
                  
                        5.
                     
                     
                        V kapitole 12 sa oddiel 12.0 nahrádza takto:
                        „12.0.   VŠEOBECNÉ USTANOVENIE A SCHVAĽOVANIE ZARIADENÍ BEZPEČNOSTNEJ OCHRANY
                        12.0.1.   Všeobecné ustanovenie
                        
                        
                                    12.0.1.1.
                                 
                                 
                                    Orgán, prevádzkovateľ alebo subjekt, ktorý používa zariadenia na vykonávanie opatrení, za ktoré je zodpovedný v súlade s vnútroštátnym programom bezpečnostnej ochrany civilného letectva, ako sa uvádza v článku 10 nariadenia (ES) č. 300/2008, zabezpečí, aby zariadenie spĺňalo normy uvedené v tejto kapitole.
                                    Príslušný orgán poskytne výrobcom informácie uvedené v tejto kapitole a utajované v súlade s rozhodnutím (EÚ, Euratom) 2015/444 (*1) na základe potreby poznať.
                                 
                              
                                    12.0.1.2.
                                 
                                 
                                    Každý kus zariadenia bezpečnostnej ochrany sa podrobí bežnému skúšaniu.
                                 
                              
                                    12.0.1.3.
                                 
                                 
                                    Výrobcovia zariadení poskytnú koncepciu operácií a zariadenia sa musia následne hodnotiť a využívať v súlade s príslušnou koncepciou.
                                 
                              
                                    12.0.1.4.
                                 
                                 
                                    Ak sa kombinuje viacero zariadení bezpečnostnej ochrany, každé musí byť v súlade s vymedzenými špecifikáciami a spĺňať normy podľa tejto kapitoly, a to samostatne i v súčinnosti ako systém.
                                 
                              
                                    12.0.1.5.
                                 
                                 
                                    Zariadenia sa umiestnia, inštalujú a udržiavajú v súlade s požiadavkami výrobcov zariadení.
                                 
                              12.0.2.   Schvaľovanie zariadení bezpečnostnej ochrany
                        
                        
                                    12.0.2.1.
                                 
                                 
                                    Bez toho, aby bol dotknutý bod 12.0.5, nasledujúce zariadenia bezpečnostnej ochrany môžu byť nainštalované po 1. októbri 2020 len vtedy, ak im bolo v súlade s bodmi 12.0.2.5 a 12.0.2.6 udelené označenie „známka EÚ“ alebo status označenia „predbežná známka EÚ “:
                                    
                                                a)
                                             
                                             
                                                rámový detektor kovov (WTMD);
                                             
                                          
                                                b)
                                             
                                             
                                                zariadenie systémov detekcie výbušnín (EDS);
                                             
                                          
                                                c)
                                             
                                             
                                                zariadenie na stopovú detekciu výbušnín (ETD);
                                             
                                          
                                                d)
                                             
                                             
                                                zariadenie systémov detekcie tekutých výbušnín (LEDS);
                                             
                                          
                                                e)
                                             
                                             
                                                detektor kovov (MDE);
                                             
                                          
                                                f)
                                             
                                             
                                                bezpečnostné skenery;
                                             
                                          
                                                g)
                                             
                                             
                                                zariadenie na detekčnú kontrolu obuvi a
                                             
                                          
                                                h)
                                             
                                             
                                                zariadenie na detekciu výbušných pár (EVD).
                                             
                                          
                              
                                    12.0.2.2.
                                 
                                 
                                    Komisia schváli zariadenia bezpečnostnej ochrany uvedené v zozname v bode 12.0.2.1 a udelí im označenie „známka EÚ“.
                                 
                              
                                    12.0.2.3.
                                 
                                 
                                    Označenie „známka EÚ“ sa môže udeliť iba zariadeniam bezpečnostnej ochrany podrobeným skúške v skúšobných centrách, za ktorých opatrenia kontroly kvality v súlade so spoločným procesom hodnotenia Európskej konferencie civilného letectva zodpovedá príslušný orgán.
                                 
                              
                                    12.0.2.4.
                                 
                                 
                                    Komisia môže udeliť označenie „známka EÚ“ zariadeniu bezpečnostnej ochrany až po tom, ako jej boli doručené protokoly o skúškach pre dané zariadenie alebo protokoly úrovne 2 v rámci spoločného procesu hodnotenia Európskej konferencie civilného letectva.
                                    Komisia môže požiadať o dodatočné informácie týkajúce sa protokolov o skúškach.
                                 
                              
                                    12.0.2.5.
                                 
                                 
                                    Komisia môže udeliť označenie „známka EÚ“ zariadeniu bezpečnostnej ochrany potvrdenému spoločným procesom hodnotenia Európskej konferencie civilného letectva. Takéto zariadenie je automaticky oprávnené na označenie „známka EÚ“ a do konečného schválenia získava status označenia „predbežná známka EÚ“.
                                    Inštalovanie a používanie zariadenia bezpečnostnej ochrany so statusom označenia „predbežná známka EÚ“ sa povoľuje.
                                 
                              12.0.3.   Označenie „známka EÚ“ a databáza Únie o bezpečnosti dodávateľského reťazca – zariadenia bezpečnostnej ochrany
                        
                        
                                    12.0.3.1.
                                 
                                 
                                    Zariadenia bezpečnostnej ochrany uvedené v zozname v bode 12.0.2.1, ktorým bolo udelené označenie „známka EÚ“, sa zapíšu do „databázy Únie o bezpečnosti dodávateľského reťazca – zariadenia bezpečnostnej ochrany“.
                                 
                              
                                    12.0.3.2.
                                 
                                 
                                    Výrobcovia pripevnia označenie „známka EÚ“ na zariadenia bezpečnostnej ochrany schválené Komisiou a toto označenie bude viditeľné na jednej strane.
                                 
                              
                                    12.0.3.3.
                                 
                                 
                                    Zariadenie s označením „známka EÚ“ sa inštaluje s hardvérovou a softvérovou verziou zodpovedajúcou jej opisu v „databáze Únie o bezpečnosti dodávateľského reťazca – zariadenia bezpečnostnej ochrany“.
                                 
                              
                                    12.0.3.4.
                                 
                                 
                                    Bez toho, aby boli dotknuté body 12.0.4 a 12.0.5, zariadenia bezpečnostnej ochrany s označením „známka EÚ“ využívajú výhody vzájomného uznávania a uznávajú sa vo všetkých členských štátoch, pokiaľ ide o ich dostupnosť, zavádzanie a používanie.
                                 
                              
                                    12.0.3.5.
                                 
                                 
                                    „Databázu Únie o bezpečnosti dodávateľského reťazca – zariadenia bezpečnostnej ochrany“ spravuje Komisia.
                                 
                              
                                    12.0.3.6.
                                 
                                 
                                    Záznam v „databáze Únie o bezpečnosti dodávateľského reťazca – zariadenia bezpečnostnej ochrany“ obsahuje tieto informácie:
                                    
                                                a)
                                             
                                             
                                                jednoznačný alfanumerický identifikátor;
                                             
                                          
                                                b)
                                             
                                             
                                                názov výrobcu;
                                             
                                          
                                                c)
                                             
                                             
                                                názov označenia;
                                             
                                          
                                                d)
                                             
                                             
                                                podrobnú konfiguráciu aspoň s:
                                                
                                                            i)
                                                         
                                                         
                                                            hardvérovou verziou;
                                                         
                                                      
                                                            ii)
                                                         
                                                         
                                                            detekčným algoritmom;
                                                         
                                                      
                                                            iii)
                                                         
                                                         
                                                            v prípade potreby verziou systémového softvéru;
                                                         
                                                      
                                                            iv)
                                                         
                                                         
                                                            v prípade potreby verziou pomocného hardvéru a
                                                         
                                                      
                                                            v)
                                                         
                                                         
                                                            v prípade potreby verziou koncepcie operácií;
                                                         
                                                      
                                          
                                                e)
                                             
                                             
                                                získanú normu;
                                             
                                          
                                                f)
                                             
                                             
                                                status zariadenia s uvedením jednej z týchto informácií:
                                                
                                                            i)
                                                         
                                                         
                                                            „známka EÚ“;
                                                         
                                                      
                                                            ii)
                                                         
                                                         
                                                            „predbežná známka EÚ“;
                                                         
                                                      
                                                            iii)
                                                         
                                                         
                                                            „známka EÚ pozastavená“;
                                                         
                                                      
                                                            iv)
                                                         
                                                         
                                                            „známka EÚ odňatá“;
                                                         
                                                      
                                                            v)
                                                         
                                                         
                                                            „známka EÚ zastaraná“;
                                                         
                                                      
                                          
                                                g)
                                             
                                             
                                                dátum vydania statusu pre zariadenie.
                                             
                                          
                              12.0.4.   Pozastavenie a odňatie označenia „známka EÚ“
                        
                        
                                    12.0.4.1.
                                 
                                 
                                    Na žiadosť členských štátov alebo z vlastného podnetu môže Komisia bez predchádzajúceho oznámenia pozastaviť označenie „známka EÚ“ a status označenia „predbežná známka EÚ“ pre zariadenie bezpečnostnej ochrany, ak získa informácie o tom, že dané zariadenie nespĺňa normu, na základe ktorej bolo schválené. Následne Komisia zodpovedajúcim spôsobom aktualizuje status v „databáze Únie o bezpečnosti dodávateľského reťazca – zariadenia bezpečnostnej ochrany“.
                                 
                              
                                    12.0.4.2.
                                 
                                 
                                    Zariadenia bezpečnostnej ochrany, ktorým bolo označenie „známka EÚ“ alebo status označenia „predbežná známka EÚ“ pozastavené, sa už nesmú zavádzať a už nainštalované kusy sa prevádzkujú podľa potreby s doplnením kompenzačných opatrení.
                                 
                              
                                    12.0.4.3.
                                 
                                 
                                    Na žiadosť členských štátov alebo z vlastného podnetu môže Komisia odňať označenie „známka EÚ“ alebo status označenia „predbežná známka EÚ“ pre zariadenie bezpečnostnej ochrany, ak už viac nie je presvedčená o tom, že dané zariadenie bezpečnostnej ochrany spĺňa normu, na základe ktorej bolo schválené.
                                 
                              
                                    12.0.4.4.
                                 
                                 
                                    Zariadenia bezpečnostnej ochrany, ktorým boli označenie „známka EÚ“ alebo status označenia „predbežná známka EÚ“ odňaté alebo zastarali, už nie je možné prevádzkovať od dátumu vydania statusu podľa záznamu v „databáze Únie o bezpečnosti dodávateľského reťazca – zariadenia bezpečnostnej ochrany“.
                                 
                              
                                    12.0.4.5.
                                 
                                 
                                    Komisia môže obnoviť označenie „známka EÚ“ alebo status označenia „predbežná známka EÚ“, ak získa informácie o tom, že dané zariadenie opäť spĺňa normu, na základe ktorej bolo schválené.
                                 
                              12.0.5.   Prísnejšie opatrenia týkajúce sa zariadení bezpečnostnej ochrany a vnútroštátne schválenie
                        
                        
                                    12.0.5.1.
                                 
                                 
                                    Členské štáty sa môžu odchýliť od zásady vzájomného uznávania a uplatňovať prísnejšie opatrenia týkajúce sa zariadení bezpečnostnej ochrany. Komisii oznámia tieto opatrenia, svoje schválenia zariadení bezpečnostnej ochrany a opatrenia prijaté na zabezpečenie toho, aby zariadenia bezpečnostnej ochrany, ktoré schvaľujú, spĺňali normy uvedené v tejto kapitole.
                                 
                              
                                    12.0.5.2.
                                 
                                 
                                    Členské štáty sa môžu odchýliť od zásady vzájomného uznávania a uplatňovať svoj vlastný vnútroštátny schvaľovací mechanizmus pre zariadenia bezpečnostnej ochrany. Komisii oznámia tento mechanizmus, svoje schválenia zariadení a dodatočné opatrenia prijaté na zabezpečenie toho, aby zariadenia bezpečnostnej ochrany spĺňali normy uvedené v tejto kapitole.
                                 
                              
                                    12.0.5.3.
                                 
                                 
                                    Zariadenia bezpečnostnej ochrany schválené na vnútroštátnej úrovni na základe bodu 12.0.5.1 alebo 12.0.5.2 nezískavajú označenie „známka EÚ“.
                                 
                              
                           (*1)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).“"
                        
                     
                  
                        6.
                     
                     
                        V kapitole 12 sa dopĺňa tento dodatok 12-N:
                        „DODATOK 12-N
                        
                        Podrobné ustanovenia, pokiaľ ide o požiadavky výkonnosti detekcie výbušnín v obuvi (SED), sú uvedené vo vykonávacom rozhodnutí Komisie C(2015) 8005.“
                     
                  
                        7.
                     
                     
                        V kapitole 12 sa dopĺňa tento dodatok 12-O:
                        „DODATOK 12-O
                        
                        Podrobné ustanovenia, pokiaľ ide o požiadavky výkonnosti detekcie výbušných pár (EVD), sú uvedené vo vykonávacom rozhodnutí Komisie C(2015) 8005.“
                     
                  
               (*1)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).““